**K O R R A L D U S**

**Haapsalu, 20. november 2013 nr 715**

Avaliku ürituse loa mitteandmine

MTÜ Igamehe Terviseklubi on esitanud avaliku ürituse loa taotluse, millega soovitakse saada luba jääraja meistri- ja karikavõistluste korraldamiseks ning jääraja rajamiseks Haapsalu Eeslahel Holmi ranna vahetus läheduses ja Haapsalu Tagalahel Promenaadi vahetus läheduses. Haapsalu Linnavalitsus on eelnevatel aastatel lubanud eelnimetatud ürituste korraldamise Bürgermeistri holmi ja Krimmi Holmi vahel oleval Suurel Viigil. Jäärajavõistluste korraldamine nimetatud ala on eelnevatel aastatel rikkunud jääraja läheduses elavate isikute igapäevast elukorraldust. Arvestades eelnevate aastate kogemust, on linnavalitsus seisukohal, et jäärajavõistluste korraldamine ei ole elamute läheduses põhjendatud ning mõistlik. Juhindudes kohaliku omavalitsuse korralduse seaduse § 30 lg 1 p 2, Haapsalu põhimääruse § 35 lg 1 p 2 ning haldusmenetluse seadusest Haapsalu Linnavalitsus

**k o r r a l d a b :**

1. Mitte lubada MTÜ-l Igamehe Terviseklubil korraldada jääraja meistri- ja karikavõistlusi Haapsalu Tagalahel Promenaadi vahetus läheduses ja Haapsalu Eeslahel Holmi ranna vahetus läheduses.
2. Korraldus jõustub teatavakstegemisega.
3. Korraldust on õigus vaidlustada 30 päeva jooksul, arvates päevast, millal vaiet esitama õigustatud isik korraldusest teada sai või oleks pidanud teada saama, esitades vaide Haapsalu Linnavalitsusele haldusmenetluse seadusega vaidemenetlusele kehtestatud korras. Korralduse peale on kaebeõigusega isikul õigus esitada kaebus Tallinna Halduskohtule halduskohtu-menetluse seadustiku §-s 46 sätestatud tähtaegadel ja halduskohtumenetluse seadustikus sätestatud korras.

### Urmas Sukles

Linnapea **Erko Kalev**

Linnasekretär